ROMÂNIA







SE APROBĂ,
JUDEŢUL TIMIŞ






P R I M A R,

MUNICIPIUL TIMIŞOARA

DIRECŢIA DE MEDIU



        Dr. Ing. GHEORGHE  CIUHANDU

R E F E R A T

privind propunerea de participare a Municipiului Timişoara  la Proiectul INFORMED CITIES INITIATIVE derulat de către ICLEI – Local Governments for Sustainability 
În urma unor discuţii telefonice purtate cu Doamna Isabel Fernández de la Fuente - Asistent de proiect în cadrul Urban Governance and Sustainability Management, pentru proiectul „INFORMED CITIES INITIATIVE” s-au lansat propunerea şi mai apoi invitaţia înregistrată cu nr. CDM2011-90 din data de 27.04.2011, privind propunerea de participare a Municipiului Timişoara la Proiectul INFORMED CITIES INITIATIVE derulat de către ICLEI – Local Governments for Sustainability.

Proiectul INFORMED CITIES INITIATIVE este o rezultantă a Proiectului PRIAMUS (Policies and Research for an Integrated Management of Urban Sustainability), finanţată în cadrul 7th Framework Programme for Research al Comisiei Europene.
De asemenea, doamna Cristina Garzillo – Coordonatoarea Proiectului a lansat invitaţia de participare la proiect. Justificarea proiectului rezidă prin faptul că deşi sunt numeroase oraşe care acţionează în scopul dezvoltării sustenabile, nu totdeauna există o cuantificare a rezultatelor şi o evaluare corectă a faptului că acţiunile întreprinse sunt cele corecte şi se îndreaptă către scopul urmărit.. 

Proiectul este menit să răspundă următoarelor întrebări majore:

—Cum poate fi comparat Municipiul Timişoara cu alte oraşe din Europa ?  
—Acţiunile Municipiului Timişoara sunt mai bune sau mai puţin bune decât a altor oraşe similare ?

—Care sunt punctele forte ale municipiului ?
—Care sunt acţiunile posibile a fi realizate în scopul obţinerii performanţei privind sustenabilitatea şi care sunt cele acţiunile care pot fi considerate ca ambiţioase ?

—Are Municipiul Timişoara managementul  şi  instrumentele de guvernare  corecte ?

Participarea Municipiului Timişoara la acest proiect nu presupune cheltuieli din partea bugetului local al municipiului Timişoara, aşa cum rezultă din invitaţia lansată.
Implementarea proiectului  vizează un exerciţiu care se bazează pe două instrumente care vizează sustenabilitatea managementului urban (sustainable urban management): Local Evaluation 21 şi Urban Ecoystem Europe,  la care participă un număr de peste 100 de municipalităţi din întreaga Europă.

Pentru participarea la proiect, este necesară colectarea şi comunicarea de date din diverse domenii: profilul oraşului, date privind  factorii de mediu: aer, apă, planificare urbană, mobilitate, energie, deşeuri, zgomot, achiziţii publice ecologice şi  management de mediu. Aceste date din diversele sectoare constituie o bază de evaluare privind dezvoltarea sustenabilă a municipiului, ţinând cont de instrumentele de guvernare locală şi indicatorii cantitativi. Astfel, oraşele participante la proiect vor avea posibilitatea de a face o comparaţie între activităţile locale proprii şi activităţile  altor autorităţi locale.
Participarea la proiect presupune următoarele etape:
· înscrierea intenţiei de participare pe adresa de e-mail: informed-cities@iclei.org;

· utilizarea instrumentului Local Evaluation 21–online–la adresa www.localevaluation21.org, în vederea  realizării şi transmiterii propriei evaluări şi ulterior, primirii unui raport personalizat, prin e-mail.

· Pentru Urban Ecosystem Europe, se va primi un set de foi de calcul prin e-mail care, completate, vor fi  restituite la adresa informed-cities@iclei.org.  Datele colectate vor oferi 

· nu numai răspunsuri ci vor constitui informaţii pentru Raportul European pentru Sustenabilitate Urbană care va fi înaintat Comisiei Europene în anul 2012. Toate oraşele participante vor primi o copie a raportului, baza de date şi indicatorii utilizaţi în raport.

· Raportul va reliefa atât progresul în sustenabilitatea locală şi va constitui un mijloc de motivare a oraşelor pentru a  depune eforturi similare. 
Considerăm că, participarea Municipiului Timişoara ar putea să constituie o oportunitate şi  un exerciţiu pozitiv în vederea evaluării de către părţi terţe a acţiunilor, măsurilor, rezultatelor şi politicilor locale din domeniul dezvoltării sustenabile.  
Există însă şi inconveniente legate de anumite puncte slabe ale municipiului Timişoara, cum ar fi de exemplu calitatea aerului, în speţă depăşiri ale valorilor limită la PM10, lipsa unui management de mediu şi a sistemului de achiziţii publice verzi, care ar situa municipiul într-o poziţie uşor defavorabilă. Dintr-un alt punct de vedere însă, asumarea acestei realităţi şi  implementarea Planului de acţiune cu măsuri concrete privind îmbunătăţirea calităţii mediului urban poate constitui o motivaţie şi un impuls pentru planurile şi politicile de mediu pe termen scurt şi mediu.

Desigur, angrenarea municipiului Timişoara într-o evaluare a performanţelor privitoare la dezvoltarea sustenabilă a localităţii va reliefa în mod inevitabil şi diferenţe cantitative şi calitative faţă de  autorităţile locale  cu tradiţie şi experienţă în implementarea politicilor de mediu şi principiilor de dezvoltare sustenabilă. 
În acest sens, propunem înregistrarea municipiului Timişoara în cadru Proiectului INFORMED CITIES INITIATIVE şi implicarea tuturor Direcţilor Primăriei Municipiului Timişoara şi Societăţilor Comerciale  furnizoare de servicii publice, în culegerea şi colectarea de date necesare pentru evaluare.

